Source: http://m.ucto-personal.sk/news/prerusenie-zivnosti-/
Timestamp: 2020-04-01 02:03:56+00:00
Document Index: 9406903

Matched Legal Cases: ['§ 6', '§ 17', '§ 6', '§ 20', '§ 19', '§ 19', '§ 6', '§ 19', '§ 81', '§ 81', '§ 4', '§ 10']

Prerušenie živnosti :: Účtovníctvo
Povinnosť oznámiť prerušenie živnosti:
- finančnej správe - sekcii daňový úrad
- zdravotnej poisťovni /pozor, tu je povinnosť dobrovoľnej platby/
- sociálnej poisťovni.
Čo vyplýva z pohľadu Zákona č. 595/2003 Z .z. o dani z príjmov /§ 6/:
podľa § 17 ods. 8 pís. a/ - ak prerušenie živnosti neobnoví do lehoty podania daňového priznania t.j. do 31.3. XXXX - upraví základ dane v zdaňovacom období, v ktorom dochádza k prerušeniu /ako keby skončil/, o:
/vedie sa evidendia podľa § 6 ods. 11 alebo 14/
- cenu nespotrebovaných zásob,
- zostatky vytvorených rezerv podľa § 20 ods. 9 pís. b/, d/ a e/,
- opravných položiek k nadobudnutému majetku,
- výšku záväzkov, ktorých úhrada sa považuje za daňový výdavok podľa § 19,
- výšku pohľadávok, ktorých inkaso sa považuje za zdaniteľný príjem okrem pohľadávok uvedených v § 19 ods. 2 písm. h/ 1-5 bode a písm. i,
- pomernú výšku nájomného, ktorá pripadá na príslušné zdaňovacie obdobie alebo jeho časť,
- pri ďalšom predaji nespotrebovaných zásob sa zahrnie do základu dane iba rozdiel, o ktorý prevyšuje cena, za ktorú boli nespotrebované zásoby predané, cenu nespotrebovaných zásob už zahrnutých do základu dane
/uplatňuje výdavky podľa § 6 ods. 10/
- výšku pohľadávok s výnimkou pohľadávok uvedených v § 19 ids, 2 písm. h/ a i/.
Čo vyplýva z pohľadu Zákona č. 222/2004 Z.z. o dani z pridanej hodnoty § 81
Prerušenie živnosti nezakladá povinnosť zrušiť registráciu z pohľadu Zákona o dani z pridanej hodnoty.
Podľa § 81 Zrušenie registrácie
- ods. 1 môže platiteľ registrovaný podľa § 4 /t.j. tuzemská zdaniteľná osoba, ktorá dosiahla za 12 mesiacov obrat/ požiadať o zrušenie registrácie z dôvodu, že nedosiahol za 12 predchádzajúcich po sebe nasledujúcich kalendárnych mesiacov sumu 49790 €.
- ods. 2 platiteľ je povinný požiadať o zrušenie registrácie pre daň, keď skončí v tuzemsku činnosť, ktorá je predmetom dane.
- ods. 4 - registráciu môže zrušiť i daňový úrad, ak zistí, že sú splnení podmienky na zrušenie registrácie /podľa ods. 1 a 2/ alebo opakovane neplní povinnosti - nepodané daňové priznania, neplatí vlastnú daň§ovú povinnosť, nezastihnuteľný na adrese sídla, porušuje povinnosti pri daňovej kontrole.
Ak je vydané rozhodnutie o zrušení registrácie, v ktorom je určený deň kedy FO prestáva byť platiteľom:
- do 10 dní je povinná odovzdať daňovému úradu osvedčenie o registrácii,
- v poslednom zdaňovacom období vzniká platiteľovi daňová povinnosť vzťahujúca sa na:
a/ majetok, pri ktorého nadobudnutí alebo vytvorení vlastnou činnosťou bola daň úplne alebo čiastočnej odpočítaná
b/ majetok, ktorý nadobudol bez dane /§ 10 ods. 1/ a pri ktorého nadobudnutí alebo vytvorení vlastnou činnosťou bola daň u predchádzajúceho vlastníka úplne alebo čiastočnej odpočítaná.
Vypočíta sa zo:
- zostatkovej ceny majetku zistenej podľa osobitného predpisu /Zákona 595/2003 Z.z. v znení neskorších predpisov/ ku dňu skončenia posledného zdaňovacieho obdobia
- ceny zásob zistenej podľa osobitného predpisu /Zákon 431/2002 Zl.z. o účtovníctve v zmení zákona č. 562/2003 Z.z./ ku dňu skončenia posledného zdaňovacieho obdobia.
živnosť | daňové | daň z pridanej hodnoty | prerušenie